มีสมาธิ ดูแลตัวเอง จัดระเบียบชีวิต
เราอาศัยอยู่ในโลกที่เต็มไปด้วยสิ่งเร้าและสิ่งที่ทำให้เราไขว้เขวมากมายไม่รู้จบ ตั้งแต่ทีวี บล็อก ไปจนถึงการส่งข้อความแบบทันใจ นี่ยังไม่นับเพื่อนๆ ครอบครัว และสัตว์เลี้ยงนะ เพราะฉะนั้นมันง่ายมากที่เราจะใช้เวลา 1 นาทีไปกับอันนั้นและอีก 1 นาทีไปกับอันนี้ จนสุดท้ายก็หมดวันโดยที่ยังไม่ทันได้ทำอะไรสักอย่าง อย่าปล่อยให้เหตุการณ์แบบนี้เกิดขึ้นนะ! เอาใจจอจ่อไปที่ความสำเร็จด้วยการกำจัดสิ่งที่ทำให้ใจวอกแวกและโอกาสที่คุณจะเสียสมาธิออกไปให้ได้มากที่สุด  ปิดเว็บไซต์อีเมลและโซเชียลมีเดียต่างๆ ให้หมด ปิดสัญญาณเตือนใดๆ ที่จะมารบกวนการทำงานของคุณ ถ้าจำเป็นจริงๆ อาจจะเผื่อเวลาสัก 2-3 นาทีในแต่ละวันเพื่อเช็กข้อความและอัปเดตอะไรที่สำคัญ แต่การเปิดสิ่งเหล่านี้ไว้ขณะทำงานจะทำให้ไฟในการทำงานของคุณมอดลงอย่างแน่นอน ใช้ Browser Extension บล็อกเว็บไซต์ที่ดูดเวลาคุณ อินเทอร์เน็ตมีสิ่งที่น่าสนใจมากมายไม่ว่าจะเป็นรูปภาพ .gifs วิดีโอ และบทความต่างๆ ที่ดูดเวลาคุณไปทั้งวันโดยไม่ทันรู้ตัวถ้าคุณไม่ระวัง ติดตั้ง Browser Extension อย่าง StayFocusd Leechblock หรือ Nanny ที่จะกำหนดระยะเวลาที่คุณใช้บนเว็บไซต์ที่ทำให้คุณวอกแวก หรือไม่อนุญาตให้คุณเข้าเว็บไซต์เหล่านี้ในช่วงเวลาใดเวลาหนึ่งในแต่ละวัน ทำอะไรก็ได้ที่จะทำให้ความอยากที่จะเข้าไปอ่านข่าว เข้าบล็อกที่ชอบ หรือดูวิดีโอแมวเหมียวอยู่ห่างจากตัวคุณ  ปิดโทรศัพท์มือถือ อย่ารับโทรศัพท์ อย่าเช็กข้อความ ห้ามทำอะไรทั้งนั้น อย่าวางไว้ใกล้ตัว ถ้ามันเป็นเรื่องสำคัญจริงๆ คนที่โทรศัพท์มาเขาก็ต้องฝากข้อความไว้ ถ้าคุณกังวลว่าอาจจะมีเรื่องฉุกเฉิน ในแต่ละชั่วโมงให้แบ่งเวลา 1 นาทีสำหรับเช็กโทรศัพท์โดยเฉพาะ บอกเพื่อนๆ และครอบครัวว่าอย่ารบกวน เอาสัตว์เลี้ยงออกจากห้องถ้ามันเป็นตัวปัญหา ใช้เสียงพื้นหลังกลบเสียงที่น่ารำคาญและสิ่งกวนใจอื่นๆ เสียงพื้นหลังที่คงที่อย่างเสียงสีขาว สีชมพู หรือสีน้ำตาล และเสียงธรรมชาติเช่น เสียงฝนตกหรือเสียงแม่น้ำสามารถช่วยให้คุณมีสมาธิและเพิ่มไฟในการทำงานให้แก่คุณได้ ลองใช้อุปกรณ์เช่น Noisli  ปิดทีวีหรือวิทยุ แต่เสียงพื้นหลังเบาๆ โดยเฉพาะเสียงดนตรีที่ไม่มีเนื้อร้องก็อาจจะไม่เป็นไร ขึ้นอยู่กับตัวคุณและลักษณะของงานที่ทำ แต่การเปิดสื่ออะไรก็แล้วแต่ใกล้ๆ จะลดไฟในการทำงานของคุณแน่นอนถ้าหากงานที่ทำต้องใช้สมาธิ เป็นเรื่องเข้าใจผิดโดยทั่วไปว่าการทำงานทีละหลายอย่างช่วยให้คุณทำงานได้มากขึ้น แต่จริงๆ แล้วเราทำงานได้แค่ทีละอย่างเท่านั้น เวลาที่เราพยายามทำหลายๆ งานพร้อมกันเราก็แค่เปลี่ยนจากงานหนึ่งไปยังอีกงานหนึ่งกลับไปกลับมาเท่านั้นเอง และทุกครั้งที่คุณเปลี่ยนจากงานหนึ่งไปยังอีกงานหนึ่ง คุณจะเสียทั้งเวลาและสมาธิ ถ้าอยากทำงานให้ได้เยอะจริงๆ คุณต้องเลือกมา 1 งานและนั่งทำจนกว่างานนั้นจะเสร็จแล้วค่อยเปลี่ยนไปทำงานอื่น ใช่แล้ว การทำความสะอาดตลอดเวลาทำให้คุณเสียทั้งเวลาและพลังงาน แต่อะไรที่มันรกรุงรังก็ทำให้คุณเสียสมาธิ หรือคุณอาจจะเสียไฟในการทำงานให้กับความรกรุงรังมากกว่าที่คุณจะเสียไปกับการทำความสะอาดก็ได้ จัดโต๊ะ บ้าน หรือพื้นที่ทำงานให้เป็นระเบียบเรียบร้อย ไม่มีกองอะไรสุมอยู่และมีของวางเกะกะสายตาให้น้อยที่สุด ความเหนื่อยล้าหรือการนอนไม่พอจะทำให้คุณเสียสมาธิมากกว่าและมีไฟในการทำงานน้อยกว่า อย่ากดปุ่มเลื่อนเวลาปลุกซ้ำแล้วซ้ำอีกจนสุดท้ายก็นอนมากเกินไปจนได้ การนอนเกินเวลาแม้จะแค่ 2-3 นาทีก็อาจทำให้ตารางเวลาทำงานของคุณพังและทำให้คุณอารมณ์เสียไปตลอดทั้งวัน ตอนแรกคุณอาจไม่ได้สังเกต แต่ถ้าคุณไม่รับประทานอาหารที่ดีต่อสุขภาพ คุณจะพบว่าตัวเองเสียสมาธิได้ง่ายขึ้น เครียดมากขึ้น และขี้หลงขี้ลืมมากขึ้น คุณจะทำงานพลาดและต้องกลับมาแก้งานของตัวเองใหม่ เพราะฉะนั้นคุณต้องแบ่งเวลาในแต่ละวันไว้ให้กับมื้ออาหารที่อิ่มและดีต่อสุขภาพด้วย หลีกเลี่ยงอาหารมื้อหนักที่จะทำให้คุณเฉื่อยชาและอยากงีบ การย่อยอาหารต้องใช้พลังงาน และกระบวนการย่อยอาหารมื้อใหญ่ที่อุดมไปด้วยไขมันจะลดความแข็งแกร่งและสมาธิของคุณ อย่าทำงานจนสลบเหมือดหรือฝืนตัวเองให้จ้องจอคอมพิวเตอร์จนกว่าจะกลายร่างเป็นซอมบี้ ทุกๆ 15 นาทีโดยประมาณให้พักยืดเส้นยืดสายและพักสายตาสัก 30 วินาที ทุกๆ 2-3 ชั่วโมงให้ลุกมาออกกำลังกาย กินขนม และชาร์ตพลังให้ตัวเองสัก 5 หรือ 10 นาที เขียนทุกอย่างที่คุณอยากทำให้เสร็จภายในวันนี้หรือสัปดาห์นี้ หรือจะเขียนรายการสิ่งที่ต้องทำเพิ่มไปเรื่อยๆ ก็ได้ รายการสิ่งที่ต้องทำนั้นเป็นเครื่องมือเพิ่มไฟในการทำงานที่มีประสิทธิภาพและเชื่อถือได้ แต่จะได้ผลดีก็ต่อเมื่อคุณใช้มันอย่างถูกต้องเท่านั้น  พยายามเขียนรายการสิ่งที่ต้องทำอย่างเป็นรูปธรรม เจาะจง และสมเหตุสมผลให้มากที่สุดเท่าที่จะทำได้ เช่น อย่าเขียนแค่ว่า "ทำความสะอาดบ้าน" แต่ให้เขียนว่า "ทำความสะอาดห้องนั่งเล่น" "ดูดฝุ่นพรม" หรือ "เอาขยะไปทิ้ง" ยิ่งเขียนเป็นรายการเล็กๆ ยิบย่อยได้เท่าไหร่ยิ่งดีกว่าเท่านั้น อย่าปล่อยให้รายการสิ่งที่ต้องทำมาครอบงำหรือทำให้คุณวอกแวก ถ้าคุณมัวแต่นั่งนึกว่าจะต้องเขียนอะไรเพิ่มลงไปในรายการสิ่งที่ต้องทำบ้าง มันก็อาจจะแย่เท่ากับการที่ไม่เขียนเลยด้วยซ้ำ พยายามนั่งลงแล้วเขียนรายการสิ่งที่ต้องทำในครั้งเดียว และอย่าเขียนอะไรเพิ่มลงไปตลอดทั้งวันถ้าไม่จำเป็นจริงๆ ดูว่ารายการสิ่งที่ต้องทำรายการไหนที่คุณสามารถทำให้เสร็จได้อย่างสมเหตุสมผล และตัดสินใจว่าจะเริ่มทำอันไหนก่อนหลัง ถ้าเป็นไปได้ ให้เขียนตารางเวลาประจำวันที่บอกเวลาว่าคุณจะเริ่มทำแต่ละรายการเมื่อไหร่ และคุณจะหยุดเพื่อไปกินข้าวหรือพักตอนไหน จำไว้ว่ารายการสิ่งที่ต้องทำนั้นมักจะใช้เวลามากกว่าหรือน้อยกว่าที่คุณคาดไว้ อย่าด่าว่าตัวเองและอย่าปล่อยให้มันมาทำให้แผนทั้งหมดที่คุณวางไว้พัง ถ้ามีอะไรไม่เป็นไปตามแผนที่วางไว้ พยายามปรับตารางให้ได้มากที่สุดและทำงานต่อไป คุณมีอะไรมากมายที่ต้องทำให้เสร็จภายในเวลาที่กำหนดใช่ไหม ตัดสินใจว่าอะไรสำคัญที่สุดแล้วทำสิ่งนั้นก่อน คุณอาจจะมีความฝันอันยิ่งใหญ่ว่าจะต้องจัดการเรื่องภาษี และ อาบน้ำน้องหมา แต่ก็ต้องมีสักอันที่ต้องรอก่อน การพยายามทำหลายๆ อย่างมากเกินไปในเวลาเดียวกันเป็นวิธีที่รวดเร็วที่สุดที่จะนำไปสู่จุดจบของการทำงานมากเกินไปแต่ไม่มีอะไรเสร็จสักอย่าง ถ้ามีรายการไหนที่คุณตั้งใจจะทำมานานแล้วแต่ก็ยังทำไม่เสร็จสักที อย่าปล่อยให้มันค้างคาอยู่ในหัวคุณไปตลอดกาล กำหนดเวลาที่ต้องทำให้เสร็จขึ้นมาหรือเลือกสักวันเพื่อทำงานนั้น หรือไม่ก็ตัดสินใจว่าคุณโอเคไหมถ้าจะปล่อยผ่านรายการนั้นไป ไม่ว่าจะเป็นเรื่องทำความสะอาด เรื่องเรียน หรือเรื่องงาน ตั้งเป้าหมายที่สมเหตุสมผลแต่ก็ท้าทายว่าวันนี้คุณจะเขียน อ่าน หรือทำให้ได้มากเท่าไหร่ อย่าเลิกจนกว่าคุณจะทำได้ตามนั้น พยายามมองเป้าหมายในแง่บวกและอย่าปล่อยให้มันมาข่มขวัญคุณ รู้ไว้ว่าคุณทำทั้งหมดให้เสร็จได้ถ้าคุณตั้งใจจริงๆ เวลาตั้งเป้าหมาย ลองให้รางวัลหรือลงโทษตัวเองเวลาที่ทำตามเป้าหมายได้หรือไม่ได้ด้วย สัญญากับตัวเองว่าถ้าทำเสร็จคุณจะให้ในสิ่งที่ตัวเองอยากได้ ขู่ตัวเองว่าถ้าทำไม่สำเร็จคุณจะต้องเจอกับผลลัพธ์ที่คุณไม่อยากเจอ เช่น บริจาคเงินให้องค์กรการกุศลที่คุณไม่เห็นด้วย วิธีนี้จะได้ผลดีที่สุดถ้าคุณให้เพื่อนที่ไม่ยอมให้คุณผิดคำสัญญาตัวเองง่ายๆ เป็นคนให้รางวัลหรือลงโทษคุณ อย่าติดกับด้วยการเอาแต่นั่งคิดว่าตอนนี้คุณมีไฟหรือไม่มีไฟในการทำงานมากน้อยแค่ไหน แต่หลังจากนั้นแล้วให้กลับมานึกทบทวนว่า คุณมีสมาธิกับสิ่งที่ทำมากแค่ไหน มีอะไรติดขัดในแผนการของคุณมากน้อยแค่ไหน การจัดตารางเวลาของคุณถูกต้องมากแค่ไหน จดปัญหาที่ไม่ได้คาดคิดหรือสิ่งที่มาขัดจังหวะการทำงานของคุณ และคิดว่ามีอะไรที่คุณต้องทำเพื่อให้กระบวนการการทำงานดีขึ้นในครั้งถัดไป พอหมดวันให้ลองเขียนไดอารี่เพื่อจดลงไปว่ามีอะไรที่ได้ผลและไม่ได้ผล ไม่มีอะไรจะดึงคุณให้ทำงานช้าไปมากกว่าการไม่รู้ว่าแฟ้มเอกสารหรือสิ่งของสำคัญอยู่ที่ไหน หรือต้องเข้าไปค้นในอีเมลเพื่อหาเวลานัดหมาย สร้างระบบทนทานเพื่อจัดเก็บข้อมูลแฟ้มเอกสาร อุปกรณ์ และตารางเวลานัดหมาย
กำจัดสิ่งที่ทำให้วอกแวกออกไป. ทำงานทีละอย่าง. จัดบ้านหรือพื้นที่ทำงานให้เป็นระเบียบ. เข้านอนแต่หัวค่ำและนอนหลับพักผ่อนให้เพียงพอ. ตั้งนาฬิกาปลุก และตื่นนอนทันทีที่นาฬิกาปลุก. รับประทานอาหารที่ดีต่อสุขภาพ. พัก. เขียนรายการสิ่งที่ต้องทำ. วางแผน. จัดลำดับความสำคัญและตัดสินใจว่าอะไรควรทำก่อนหลัง. ตั้งเป้าหมาย. ตระหนักถึงประสิทธิภาพของคุณ. เก็บข้าวของที่ต้องใช้ให้เป็นระเบียบ.
https://www.wikihow.com/Be-Productive https://www.wikihow.com/Be-Productive https://www.wikihow.com/Be-Productive
Stay Focused Take Care of Yourself Be Organized